સોમાલિયાનું નામ સમુદ્રી ચાંચિયાને કારણે બદનામ થયું છે. સુએઝની કેનાલમાં થઈને યુરોપિય ઝડપથી પહોંચી શકાય છે. તેથી એશિયાના જહાજો રાતા સમુદ્રમાં થઈને આગળ વધે છે. તે પહેલાં એડનનો અખાત આવે. અખાતમાં ઉપરની તરફ યમન છે અને નીચે સોમાલિયા છે. આ વિસ્તારમાં સોમાલિયાના ચાંચિયા જહાજોનું અપહરણ કરીને રેન્સમ લે છે. તેનું કારણ એ છે કે સોમાલિયામાં બીજો કોઈ ધંધો છે નહિ. બેકાર યુવાનો લૂંટફાટ પણ કરે તો કોની કરે તે સવાલ છે. એથી વિદેશના માલવાહક જહાજોને લૂંટવા પડે છે. સોમાલિયામાં લૂંટ કરી શકાય એટલી સમૃદ્ધિ પણ નથી. ને છતાં આ દેશને પણ ત્રાસવાદનો ભોરિંગ નડી રહ્યો છે.